# சூலை 23



## நிகழ்வுகள்
- 811 &ndash; பைசாந்தியப் பேரரசர் முதலாம் நிக்கபோரசு பல்கேரியத் தலைநகர் பிளீசுக்காவை முற்றுகையிட்டு சூறையாடினார்.
- 1632 &ndash; புதிய பிரான்சில் குடியேறும் நோக்கில் முன்னூறு பிரெஞ்சுக் குடியேறிகள் பிரான்சின் தியப் நகரில் இருந்து புறப்பட்டனர்.
- 1793 &ndash; புருசியர்கள் இடாய்ச்சுலாந்தின் மாயின்சு நகரை பிரான்சிடம் இருந்து கைப்பற்றினர்.
- 1813 &ndash; மால்ட்டா பிரித்தானியாவின் அரச குடியேற்ற நாடானது. சர் தோமசு மெயிற்லண்ட் அதன் முதலாவது ஆளுநராக நியமிக்கப்பட்டார்.
- 1829 &ndash; ஐக்கிய அமெரிக்காவில் வில்லியம் ஆஸ்டின் பேர்ட் என்பவர் "டைப்போகிராஃபர்'' என்ற முதலாவது தட்டச்சியந்திரத்தைக்கான காப்புரிமத்தைப் பெற்றார்.
- 1840 &ndash; கனடா மாகாணம் என்ற பெயரில் பிரித்தானிய குடியேற்ற நாடு வட அமெரிக்காவில் அமைக்கப்பட்டது.
- 1874 &ndash; இலங்கையின் சட்டசபையின் தமிழ்ப் பிரதிநிதி முத்து குமாரசுவாமி இங்கிலாந்தில் *சேர்* பட்டம் அளித்துக் கௌரவிக்கப்பட்டார்.
- 1881 &ndash; சிலிக்கும் அர்கெந்தீனாவுக்கும் இடையில் எல்லை உடன்பாடு புவெனஸ் ஐரிஸ் நகரில் ஏற்படுத்தப்பட்டது.
- 1885 &ndash; அமெரிக்க அரசுத்தலைவர் யுலிசீஸ் கிராண்ட் தொண்டைப் புற்றுநோய் காரணமாக இறந்தார்.
- 1903 &ndash; போர்டு நிறுவனம் தனது முதலாவது தானுந்தை விற்றது.
- 1914 &ndash; ஆஸ்திரியாவின் முடிக்குரிய இளவரசர் பிரான்ஸ் பேர்டினண்ட்டின் கொலையாளியைக் கண்டுபிடிக்க ஆத்திரியா-அங்கேரி சேர்பியாவுக்கு காலக்கெடு விதித்தது. இதனை அடுத்து சூலை 28, 1914 இல் முதலாம் உலகப் போர் ஆரம்பமானது.
- 1921 &ndash; சீனப் பொதுவுடமைக் கட்சி ஆரம்பிக்கப்பட்டது.
- 1927 &ndash; அனைத்திந்திய வானொலியின் முதலாவது வானொலி நிலையம் பம்பாய் நகரில் தனது ஒலிபரப்பு சேவையை ஆரம்பித்தது.
- 1929 &ndash; இத்தாலியில் பாசிச அரசு வெளிநாட்டுச் சொற்களைப் பயன்படுத்தத் தடை விதித்தது.
- 1942 &ndash; பெரும் இன அழிப்பு: போலந்தில் திரெப்ளிங்கா வதை முகாம் யூதர்களுக்காகத் திறக்கப்பட்டது.
- 1942 &ndash; பல்கேரியக் கவிஞரும், கம்யூனிசத் தலைவருமான நிக்கோலா வப்த்சாரொவ் சுட்டுக் கொல்லப்பட்டு மரண தண்டனைக்குள்ளாக்கப்பட்டார்.
- 1952 &ndash; 1952 எகிப்தியப் புரட்சி: எகிப்தின் பாரூக் மன்னரின் ஆட்சிக்கு எதிரான இயக்கத்தை ஜமால் அப்துல் நாசிரின் பின்னணியில் இராணுவத் தளபதி முகமது நாகிப் ஆரம்பித்தார்.
- 1961 &ndash; நிக்கராகுவாவில் சண்டினீஸ்டா தேசிய விடுதலை முன்னணி அமைக்கப்பட்டது.
- 1962 &ndash; லாவோஸ் அரசியலில் வெளிநாடுகள் தலையிடாதிருக்க பன்னாட்டு ஒப்பந்தம் லாவோஸ் உட்பட 15 நாடுகளுக்கிடையில் ஜெனீவாவில் கையெழுத்திப்பட்டது.
- 1967 &ndash; அமெரிக்காவின் வரலாற்றில் மிகப் பெரும் கலவரம் ஆபிரிக்க அமெரிக்கர்கள் செறிந்து வாழும் டிட்ராயிட் நகரில் இடம்பெற்றது. 43 பேர் கொல்லப்பட்டு 342 பேர் காயமடைந்தனர். ஆயிரத்துக்கும் அதிகமான கட்டிடங்கள் எரிக்கப்பட்டன.
- 1968 &ndash; இசுரேலிய போயிங் 707 விமானம் 48 பேருடன் மூன்று பாலத்தீனத் தீவிரவாதிகளினால் கடத்தப்பட்டது. 40 நாட்களின் பின்னர் 16 அரபுப் போர்க் கைதிகளின் விடுவிப்புடன் கடத்தல் முடிவுக்கு வந்தது.
- 1970 &ndash; ஓமானில் உள்நாட்டுப் போரை முடிவுக்குக் கொண்டு வரும் பொருட்டு, சுல்தான் சயீது பின் தைமூர் அவரது மகன் காபூசு இப்னு சஈத் ஆலு சஈத்தால் பதவியில் இருந்து அகற்றப்பட்டார்.
- 1974 &ndash; கிரேக்க இராணுவ ஆட்சி கலைந்தது. கிரேக்கத்தின் முன்னாள் பிரதமர் கான்ஸ்தந்தீனசு கரமான்லிசு புதிய அரசை அமைக்க அழைக்கப்பட்டார்.
- 1980 &ndash; வியட்நாமைச் சேர்ந்த பாம் துவான் சோவியத்தின் சோயுஸ் 37 விண்கலத்தில் விண்ணுக்கு சென்ற முதலாவது ஆசியர் என்ற பெருமையைப் பெற்றார்.
- 1981 &ndash; இலங்கை எதிர்க்கட்சித் தலைவர் அமிர்தலிங்கத்துக்கு எதிரான நம்பிக்கையில்லாத் தீர்மானம் நாடாளுமன்றத்தில் நிறைவேறியது.
- 1983 &ndash; திருநெல்வேலித் தாக்குதல், 1983: விடுதலைப் புலிகள் யாழ்ப்பாணத்தில் கண்ணிவெடித் தாக்குதல் நடத்தியதில் 13 இராணுவத்தினர் கொல்லப்பட்டனர். புலிகளின் மூத்த உறுப்பினர் செல்லக்கிளி இத்தாக்குதலில் கொல்லப்பட்டார்.
- 1983 &ndash; கறுப்பு யூலை: இலங்கையில் இரண்டு வாரங்களில் 3000 தமிழர்கள் சிங்கள பௌத்த இனவாதிகளால் படுகொலை செய்யப்பட்ட நிகழ்வு ஆரம்பமானது.
- 1988 &ndash; பர்மாவில் இடம்பெற்ற மக்களாட்சிக்கு ஆதரவான ஆர்ப்பாட்டங்களை அடுத்து 1962ம் ஆண்டில் இருந்து ஆட்சி நடத்திய இராணுவத் தளபதி நெ வின் பதவியைத் துறந்தார்.
- 1992 &ndash; அப்காசியா ஜோர்ஜியாவிடம் இருந்து விடுதலையை அறிவித்தது.
- 1992 &ndash; தற்பால்சேர்க்கையாளர்களின் உரிமைகளைக் கட்டுப்படுத்தும் தீர்மானத்தை யோசப் ரட்சிங்கர் தலைமையிலான சிறப்புக் குழு வத்திக்கானில் முடிவெடுத்தது.
- 1995 &ndash; ஏல்-பாப் என்ற வால்வெள்ளி சூரியனுக்கு வெகு தொலைவில் கண்டுபிடிக்கப்பட்டது. இது கிட்டத்தட்ட ஓராண்டிற்குப் பின்னர் வானில் தெரிந்தது.
- 1999 &ndash; தோக்கியோ நகரில் யப்பானிய விமானம் ஒன்று 517 பேருடன் கடத்தப்பட்டது. விமான ஓட்டி கொல்லப்பட்டார்.
- 1999 &ndash; சந்திரா எக்ஸ்-கதிர் அவதான நிலையம் என்ற செய்மதி ஏவப்பட்டது.
- 1999 &ndash; மாஞ்சோலை தொழிலாளர்கள் படுகொலை: ஊதிய உயர்வு கேட்டு தமிழ்நாடு, திருநெல்வேலியில் மாஞ்சோலை தேயிலைத் தோட்டத் தொழிலாளர்கள் நடத்திய பேரணியின் போது காவல்துறை நடத்திய தடியடியில் பதினேழு பேர் உயிரிழந்தனர்.
- 2005 &ndash; எகிப்தில் இடம்பெற்ற மூன்று குண்டுவெடிப்புகளில் 88 பேர் கொல்லப்பட்டனர்.
- 2015 &ndash; கெப்லர்-452பி என்ற புறக்கோள் ஒன்று கண்டுபிடிக்கப்பட்டதாக நாசா அறிவித்தது.

## பிறப்புகள்

- 1656 &ndash; குரு அர் கிருசன், சீக்கிய குரு (இ. 1664)
- 1856 &ndash; பால கங்காதர திலகர், இந்திய விடுதலைப் போராட்ட செயற்பாட்டாளர் (இ. 1920)
- 1890 &ndash; பெரி. சுந்தரம், இலங்கை மலையகத் தமிழ் அரசியல்வாதி, தொழிற்சங்கத் தலைவர் (இ. 1957)
- 1892 &ndash; முதலாம் ஹைலி செலாசி, எத்தியோப்பியப் பேரரசர் (இ. 1975)
- 1898 &ndash; தாராசங்கர் பந்தோபாத்தியாய், வங்காள எழுத்தாளர் (இ. 1971)
- 1906 &ndash; சந்திரசேகர ஆசாத், இந்திய செயற்பாட்டாளர் (இ. 1931)
- 1928 &ndash; வேரா உரூபின், அமெரிக்க வானியலாளர்
- 1933 &ndash; டி. கே. எஸ். நடராஜன், தமிழகத் திரைப்பட நடிகர், நாட்டுப்புறப் பாடகர் (இ. 2021)
- 1934 &ndash; நிர்மலா ஜோஷி, இந்தியக் கத்தோலிக்க அருட்சகோதரி (இ. 2015)
- 1936 &ndash; அந்தோணி கென்னடி, அமெரிக்க வழக்கறிஞர்
- 1947 &ndash; எல். சுப்பிரமணியம், தமிழக வயலின் கலைஞர்
- 1951 &ndash; அஜித் ஜெயின், இந்தியத் தொழிலதிபர்
- 1953 &ndash; கிரகாம் கூச், ஆங்கிலேயத் துடுப்பாளர்
- 1953 &ndash; நஜீப் துன் ரசாக், மலேசியாவின் 6வது பிரதமர்
- 1957 &ndash; தியோ வான் கோ, டச்சு நடிகர், இயக்குநர் (இ. 2004)
- 1967 &ndash; பிலிப் சீமோர் ஹாப்மன், அமெரிக்க நடிகர் (இ. 2014)
- 1973 &ndash; ஹிமேஷ் ரேஷாமியா, இந்தியப் பாடகர், நடிகர்
- 1975 &ndash; சூர்யா, தமிழக நடிகர்
- 1976 &ndash; பவதாரிணி, தமிழ்த் திரைப்பட இசையமைப்பாளர், பாடகி (இ. 2024)
- 1976 &ndash; ஜூடிட் போல்கர், அங்கேரிய சதுரங்க வீரர்
- 1982 &ndash; பவுல் வெஸ்லி, அமெரிக்க நடிகர்
- 1989 &ndash; டேனியல் ராட்க்ளிஃப், ஆங்கிலேய நடிகர்

## இறப்புகள்

- 1577 &ndash; ஸ்கிபியோன் ரெபிபா, இத்தாலிய கத்தோலிக்க திருச்சபை கர்தினால் (பி. 1504)
- 1885 &ndash; யுலிசீஸ் கிராண்ட், அமெரிக்காவின் 18வது அரசுத்தலைவர் (பி. 1822)
- 1925 &ndash; சுப்பிரமணிய சிவா, இந்திய விடுதலைப் போராட்ட வீரர் (பி. 1884)
- 1927 &ndash; ரெசினால்டு டையர், பிரித்தானிய இராணுவத் தளபதி (பி. 1864)
- 1942 &ndash; வால்டெமர் பவுல்சன், டென்மார்க் பொறியியலாளர் (பி. 1869)
- 1989 &ndash; தேவிஸ் குருகே, இலங்கை வானொலியின் முதலாவது சிங்கள அறிப்பாளர்
- 1957 &ndash; பெ. வர​த​ரா​ஜுலு நாயுடு, இந்திய அரசியல்வாதி (பி. 1887)
- 1974 &ndash; ஹரி கிருஷ்ண கோனார், இந்திய மேற்கு வங்க அரசியல்வாதி (பி. 1915)
- 1976 &ndash; மார்ட்டின் விக்கிரமசிங்க, சிங்கள எழுத்தாளர் (பி. 1890)
- 1989 &ndash; தேவிஸ் குருகே, இலங்கை வானொலி அறிவிப்பாளர்
- 2004 &ndash; மெஹ்மூத், இந்தி சிரிப்பு நடிகர் (பி. 1932)
- 2012 &ndash; சாலி றைட், அமெரிக்க இயற்பியலாளர், விண்வெளி வீராங்கனை (பி. 1951)
- 2012 &ndash; இலட்சுமி சாகல், இந்திய அரசியல்வாதி (பி. 1914)
- 2013 &ndash; மஞ்சுளா, தென்னிந்தியத் திரைப்பட நடிகை (பி. 1953)
- 2014 &ndash; சி. நயினார் முகம்மது, தமிழகத் தமிழறிஞர், எழுத்தாளர்
- 2016 &ndash; சையது ஐதர் ராசா, இந்திய-பிரான்சிய ஓவியர் (பி. 1922)

## சிறப்பு நாள்
- குழந்தைகள் நாள் (இந்தோனேசியா)
- புரட்சி நாள் (எகிப்து, 1952)